विश्व हिंदू परिषद

विश्व हिन्दू परिषद एक हिन्दुत्व विचारधारा से प्रेरित  संगठन है। यह राष्ट्रीय स्वयंसेवक संघ (आरएसएस) का एक अनुषांगिक संगठन है। विश्व हिन्दू परिषद को वीएचपी और विहिप के नाम से भी जाना जाता है। विहिप का चिन्ह बरगद का पेड़ है यानी वट वृक्ष है और इसका ध्येय वाक्य, "धर्मो रक्षति रक्षित:" यानी जो धर्म की रक्षा करता है, धर्म उसकी रक्षा करता है। यहाँ धर्म का मूल अर्थ किसी व्यक्ति कि आत्मा के मूल कर्तव्य से है ना कि किसी धर्म विशेष से है l  

 इतिहास 
विश्व हिन्दू परिषद की स्थापना 1964 में हुई। इसके संस्थापकों में स्वामी चिन्मयानंद, एसएस आपटे, मास्टर तारा सिंह थे। पहली बार 21 मई 1964 में मुंबई के संदीपनी साधनाशाला में एक सम्मेलन हुआ। सम्मेलन आरएसएस सरसंघचालक माधव सदाशिव गोलवलकर ने बुलाई थी। इस सम्मेलन में हिंदू, सिख, जैन और बौद्ध के कई प्रतिनिधि मौजूद थे। सम्मेलन में गोलवलकर ने कहा कि भारत के सभी मताबलंवियों को एकजुट होने की जरूरत है। उन्होंने कहा कि हिंदू , हिन्दुस्तानियों के लिए प्रयुक्त होने वाला शब्द है और यह धर्मों से ऊपर है।A lethal cocktail of religion & politics  हिन्दुस्तान टाइम्स – 27 जुलाई 2007

सम्मेलन में तय हुआ कि प्रस्तावित संगठन का नाम "विश्व हिंदू परिषद्" होगा। 1966 के प्रयाग के कुंभ मेले में एक विश्व सम्मेलन के साथ ही इस संगठन का स्वरूप सामने आया। आगे यह फैसला किया गया कि यह गैर-राजनीतिक संगठन होगा और राजनीतिक पार्टी का अधिकारी विश्व हिंदू परिषद का अधिकारी नहीं होगा। संगठन के उद्देश्य और लक्ष्य कुछ इस तरह तय किए गए:

 हिंदू समाज को मजबूत करना
 हिंदू जीवन दर्शन और आध्यात्म की रक्षा, संवर्द्धन और प्रचार
 विदेशों में रहनेवाले हिंदुओं से तालमेल रखना, हिंदू और हिंदुत्व की रक्षा के लिए उन्हें संगठित करना और मदद करना
 प्रकल्प 
बालवाड़ी 
पाठशाला 
महाविद्यालय 
 अस्पताल
आरोग्य शाला केंद्र 
गाय सेवा आरोग्यरक्षक 
गौशाला गोमूत्र व गोमय से विविध औषधी निर्माण उद्योग
खेती विकास प्रकल्प 
ग्राम विकास योजना 
रोजगार प्रशिक्षण उपक्रम
विभिन्न जातियों का परस्पर समन्वय

 इन्हें भी देखें 
 राष्ट्रीय स्वयंसेवक संघ
 भाजपा
 सुशील कुमारजी
 हिंदुत्व
 बजरंग दल
 आचार्य धर्मेन्द्र
 महात्मा रामचन्द्र वीर
 हिंदू राष्ट्र

 सन्दर्भ 

 बाहरी कड़ियाँ 
 आधिकारिक जालस्थल
 हिंदुत्व ने बदल दिया है द्रविड़ आंदोलन का चेहरा

श्रेणी:हिन्दुत्व
श्रेणी:संघ परिवार
श्रेणी:हिन्दू संगठन
श्रेणी:हिन्दू आन्दोलन Ejaz Pakhi Jharkhand